**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 1.4.25**

**4.1 YMDDIHEURIADAU**

Cyng. William Hooban (Cadeirydd), Jennifer Yuill, Sion Ifor Williams, Edward Griffiths, Evan Owen.

**4.2 PRESENNOL**

Cyng. Nia Rees (Is-Gadeirydd), Sian Edwards, John Ceri Evans, Edward Williams, Deilwen Anderson, Beth Bailey, Denise Stone a Eryl Jones-Williams (Cyngor Gwynedd).

Yn absenoldeb y Cadeirydd cymerwyd y Gadair gan yr Is-Gadeirydd.

**4.3 CYHOEDDIADAU Y CADEIRYDD**

Datganodd y Cadeirydd fater ynglyn a cyfryngau cymdeithasol a dywedodd i Gynghorwyr fod yn ymwybodol o hyn maen’t yn ei roi yn gyhoeddus ar y cyfryngau cymdeithasol hyn. Mae unrhyw sylwadau negyddol neu wahaniaethol yn torri Cod Ymddygiad y Cyngor a mi fyddwn yn gofyn i unrhyw un sydd yn gwneud hynny sefyll i lawr.

**4.4 COFNODION**

Derbyniwyd cofnodion o gyfarfod Mawrth 4ydd 2025 fel rhai cywir.

**4.5 MATERION YN CODI O’R COFNODION**

Nid oedd unrhyw fater yn codi o’r cofnodion.

**4**.**6 DATGAN BUDDIANT**

Nid oedd neb yn datgan buddiant ar unrhyw fater.

**4.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams:- Dydd Gwener diwethaf gofynnwyd i mi gadeirio fforwm Rheilffordd Arfordir y Cambrian pan nad oedd y cadeirydd a'r is-gadeirydd ar gael. Roedd siom mai dim ond un swyddog o Trafnidiaeth Cymru oedd yn bresennol ac nad oedd neb o Network Rail, Llywodraeth Cymru na Heddlu Trafnidiaeth Prydain yn bresennol. Cafodd colli'r trên yn gynnar yn y bore a'r trên olaf i'r ddau gyfeiriad eu stopio yn ystod misoedd y gaeaf ei amlygu unwaith eto a'r effaith ar y cymunedau ar hyd yr arfordir o Aberdyfi i Bwllheli. Rhoddwyd sawl enghraifft o staff yn gorfod rhoi'r gorau i waith ar ôl methu â mynd i'r gwaith ac oddi yno mewn lletygarwch, archfarchnadoedd ac ati gydag enghreifftiau o fusnesau yn dioddef. Dywedodd swyddog o swyddfa leol Plaid Cymru fod Mabon ap Gwynfor wedi codi'r mater yn Llywodraeth Cymru ond heb lwyddiant. Yr wythnos nesaf bydd y trenau cynnar a hwyr yn cael eu hailgyflwyno ar gyfer yr haf. Mae pwysau nawr i'w roi ar Lywodraeth Cymru a Thrafnidiaeth Cymru i beidio â thynnu'r trenau cynnar a hwyr y gaeaf hwn trwy fynd yn uniongyrchol at y Prif Weinidog a'r wasg. Gan fod gorsaf Llanbedr ar yr agenda, caniatais i Morfudd Lloyd annerch y fforwm. Nododd Gail Jones ar ran TrC na allent ychwanegu Talwrn Bach at holl lenyddiaeth yr orsaf ond y byddent yn ychwanegu'r enw at yr arwyddion lleol. Cytunwyd i ofyn i swyddogion fynychu Cyngor Llanbedr yn y dyfodol. Gyda'r Cyng. Rob Triggs yn yr ysbyty, roeddwn yn cadeirio pwyllgor Harbwr Abermaw ddydd Mawrth yr wythnos diwethaf. Cafwyd canmoliaeth i staff yr Harbwr heb unrhyw gwynion o gwbl. Kane Triggs yw meistr newydd Harbwr Abermaw, yr harbwrfeistr ieuengaf yn y DU, ac mae'n cymryd lle Daniel Cartwright sydd wedi cael ei ddyrchafu'n uwch harbwrfeistr ar gyfer yr ardal yn dilyn ymddeoliad Arthur Jones. Mae Ms Lois Roberts wedi'i phenodi'n harbwrfeistr cynorthwyol yn Abermaw ac mae'n dechrau ar ei swydd heddiw ar y 1af o Ebrill. Bydd taliadau yn yr harbwr yn cael eu cynyddu gan chwyddiant sy'n golygu y bydd incwm disgwyliedig yn codi hefyd. Gwnaeth yr harbwr golled fach y llynedd oherwydd y tywydd gwael a chynhaliwyd digwyddiadau yr haf diwethaf gyda chymorth ariannol gan Gyngor Tref Abermaw a oedd hefyd yn cynorthwyo gyda'r

816.....................................................Cadeirydd

pontŵn yn yr harbwr. Mynegwyd pryderon gan yr heddlu am ymddygiad gwrthgymdeithasol yn y dref yn ystod y Moto X. Dywedodd Bryn Pritchard Jones, y swyddog morwrol fod y Moto X ar y traeth yn mynd yn dda a bod ymddygiad gwrthgymdeithasol yn fater i'r heddlu a'r Cyngor Tref. Adroddwyd bod cyfarfod yn cael ei gynnal cyn bo hir gyda threfnwyr y Moto X. Ni fydd yr ŵyl barcud yn cael ei chynnal eleni, ond disgwylir iddi ddychwelyd yn 2026. Bydd trafodaethau yn cael eu cynnal ynglŷn â dyrannu parth gwahardd cychod dŵr yn yr harbwr ar gyfer nofio a phadlfyrddio a chreu llithrfa i'w lansio ger y Bath House. Dywedodd swyddogion Gwynedd nad oedd unrhyw arian ar gael gan Wynedd. Pwysleisiwyd bod yr Harbwr a'r traeth yn Abermaw yn ychwanegu miliynau o bunnoedd i'r economi leol. Mae'n edrych fel y bydd ardaloedd gwledig yn colli allan ar ddarparu pwyntiau gwefru cyhoeddus ar gyfer ceir trydan. Mae4 pwynt gwefru 7k ym Mron y Graig, Harlech a bydd gan Abermaw 4 x 7k, 2 x 22k a 2 x 50k pan fydd Gwynedd yn cael y cyllid gan Lywodraeth Cymru ac Scottish Power yn eu cysylltu. Mae Gwynedd wedi derbyn bod angen pwyntiau gwefru cyflym 22k a 50k mewn meysydd parcio, ond mae blaenoriaeth yn cael ei rhoi i'r trefi mwy. Bydd Gwynedd yn cyflwyno Strategaeth Toiledau Cyhoeddus ym mis Mai 2025. Mae gan y Cyngor 61 toiledau, yn uwch na'r rhan fwyaf o awdurdodau lleol gyda gatiau talu ar 5. Bydd y gatiau hyn yn cael eu disodli a'u diweddaru eleni i gymryd cardiau yn ogystal â darnau arian. Caniatáu i'r cyhoeddus i ddefnyddio toiledau busnes i barhau ond ar hyn o bryd nid oes arian ychwanegol ar gael. Mae'r Cyngor yn edrych ar y defnydd o doiledau gan y cyhoedd yn adeiladau'r Cyngor. Mae defnyddio sachau hessian ar gyfer ailgylchu a sbwriel i'w dreialu mewn ardaloedd o Arfon. Ni allaf weld sachau hessian yn hyfyw yn y maes hwn. Rydw i ar gael ar 01341 242758 neu e.joneswilliams@btinternet. com neu Cynghorydd.ErylJones-Williams@gwynedd.llyw.cymru

**4.8 CEISIADAU CYNLLUNIO**

**Newid defnydd o un tŷ i ddau dŷ ar wahân 1 & 2 Bryn Bach, Ffordd Capel, Dyffryn Ardudwy (NP5/58/61B)**

Cefnogi y cais hwn.

**4.9 MATERION YN CODI**

**A Cynllun Cyllideb**

Adroddwyd bod ££94,978.18 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £31,774.94 o wariant yn fwy na oedd wedi cael ei glustnodi yn y gyllideb am y flwyddyn. Mae hyn yn bennaf oherwydd bod y Cyngor wedi talu gweddill y gost am ddatblygu y maes parcio yn ystod y flwyddyn ariannol newydd. Rhannodd y Clerc gopïau o gynllun gyllideb y Cyngor am y flwyddyn 2025/26 i bob Aelod ac aethpwyd drwy’r cynllun hwn. Cytunwyd i fabwysiadu y cynllun hwn am y flwyddyn i ddod.

**B** **Grwp Gwella Dyffryn Ardudwy a Talybont**

Adroddodd y Cyng. Denise Stone bod cyfarfod blynyddol y Grwp uchod yn cael ei gynnal ar y 14eg o’r mis hwn.

**C**  **Neuadd Bentref**

Adroddodd y Clerc ei bod wedi derbyn e-bost gan Mr. Mick Tibbetts ynglyn ag yswiriant yr uchod ag yn datgan ei fod wedi ceisio ateb yr holl gwestiynau y mae'r cwmni yswiriant wedi bod yn eu gofyn ond yn anffodus nid oedd ganddo yr awdurdod i wneud hynny. ‘Roedd wedi atodi rhai ffeiliau oedd yn cynnwys gwybodaeth oedd ei angen i'w helpu ond mae'n rhaid i'r Cyngor Cymuned/Ymddiriedolwyr fod y rhai sy'n darparu'r wybodaeth. Mae'r cwmni yswiriant yn dal i fod angen llythyr cyfreithiol ffurfiol sy'n rhoi hawl i'r pwyllgor rheoli y neuadd yswirio'r adeilad. Er ei fod wedi talu’r   
premiwm, mae nhw'n dal eisiau'r wybodaeth hon cyn gynted â phosibl. Nid yw'r manylion ar ddogfen y gofrestrfa tir bellach yn ddilys gan fod y bobl a enwir am bod 1 person wedi marw ac nid yw'r 3 arall bellach yn Ymddiriedolwyr. Mae'r enw ar y polisi yswiriant yn wahanol i'r enw sydd wedi'i gofrestru gyda'r comisiwn elusennol, mae ffurflen sydd angen ei chwblhau gan yr Ymddiriedolwr ynghlwm. Datganodd y Clerc ei bod wedi anfon e-bost i Mr. Tibbetts yn barod er mwyn

817..........................................................Cadeirydd

iddo ei anfon ymlaen i’r cwmni yswiriant yn cadarnhau bod y Cyngor yn fodlon i’r grwp adfywio rheoli y neuadd a cytunwyd ail anfon yr e-bost hwn iddo. Datganwyd gan yr Aelodau nid oedd y Cyngor wedi gorfod delio gyda’r mater hyn o’r blaen.

Adroddoddwyd yn absenoldeb y Cyng. Jennifer Yuill ei bod wedi cael gwybod bod rheolau newydd wedi dod i rym ynglyn a chael tystysgrif helendid bwyd a bod yn rhaid cael tystysgrif alergedd hefyd a bod yn rhaid i bawb sydd yn delio gyda bwyd gael y ddau dystysgrif hyn ag hefyd eu bod wedi darllen y rheolau newydd sydd gael gael ar wefan iechyd yr amgylchedd ag hefyd cadw cofnod o dymherydd y rhewgell ar oergell os ydynt yn eu defnyddio. Cafwyd wybod gan y Cyng. Deilwen Anderson ei bod yn dal i aros am ateb gan gwmni Tir a Bro ynglyn a’r caffi ag hefyd cafwyd wybod bod y Swyddog Adfywio Bro heb gysylltu gyda’r Cyng. Jennifer Yuill i drefnu cyfarfod yn y caffi.

**D Parc Chwarae Pentre Uchaf**

Cafwyd wybod gan y Cyng. Sian Edwards bod cwmni G. L. Jones wedi bod yn y lleoliad uchod a wedi cario allan gwaith ar y zip wire a wedi peintio y sleid ond nid oeddynt yn gallu gwneud dim i’r offer arall am na ddim y nhw oedd wedi ei ddarparu. Cytunwyd gofyn i’r Tim Tacluso a fyddant yn fodlon wneud y gwaith sydd ei angen yn y safle a bod y Cyngor yn talu am y paent fydd ei angen.

**E Cynnal Hyfforddiant Difibriliwr**

Bydd trafodaeth ynglyn ar uchod a cytunwyd gofyn i’r hyfforddwr rhoid ychydig o ddyddiau byddai ar gael i’w gynnal cyn gwneud unrhyw drefniadau eraill.

**4.10 GOHEBIAETH**

**A** **Parc Cenedlaethol Eryri**

Wedi derbyn llythyr gan yr uchod yn hysbysu y Cyngor bod Ymgynghoriad Cyhoeddus Canllaw Cynllunio Atodol Drafft ynglyn a rheoli’r defnydd o dai fel cartrefi gwyliau (ail gartrefi a llety gwyliau tymor byr) yn cael ei gynnal a bydd rhaid anfon unrhyw sylwadau erbyn y 14eg o’r mis hwn.

**B CFFI Ardudwy**

Wedi derbyn e-bost gan yr uchod yn gofyn am gyfraniad ariannol. Cytunwyd i gyfranu £500 iddynt..

**C Eisteddfod Ardudwy**

Wedi derbyn llythyr gan yr uchod yn diolch am y rhodd ariannol a dderbyniwyd ganddynt yn ddiweddar.

**D Parch Ben Griffith**

Wedi derbyn e-bost gan yr uchod yn gofyn a fyddai yn iawn croesi tir yn mynwent Llanddwywe er mwyn dod a dwr a gwaith draenio drwy’r tir i alluogi creu toiled yn festri yr Eglwys. Cytunwyd i rhoid caniatad iddo.

**E Cyngor Gwynedd – Adran Priffyrdd**

Wedi derbyn llythyr gan yr Adran uchod yn hysbysu y Cyngor bydd y Tim Tacluso Ardal Ni yn ymweld ar ardal rhwng y 31ain o fis diwethaf ar 4ydd o’r mis hwn. ‘Roedd y Clerc wedi anfon copi o’r llythyr hwn i bob Aelod yn barod.

**F Cyngor Gwynedd – Adran Etholaeth**

Wedi derbyn e-bost gan yr uchod yn hysbysu y Cyngor bod Cyngor Gwynedd yn cynnal adolygiad cymunedol o dan adrannau 25 a 31 Deddf Llywodraeth Leol (Democratiaeth) (Cymru) 2013 a bod hyn yn golygu ystyried newidiadau posib i ffiniau rhai cymunedau penodol o fewn Gwynedd a wardiau pob cymuned. Mae’r adroddiad yn cynnwys cynigion drafft

818................................................Cadeirydd

y Cyngor ar gyfer gwneud newidiadau, ynghyd â manylion yr adolygiad a bydd cyfnod ymgynghori cyhoeddus ar y cynigion drafft yn cael ei gynnal rhwng yr 28ain o fis diwethaf ar 25ain o Fai eleni, ‘Roedd y Clerc wedi anfon copi o’r llythyr hwn i bob Aelod yn barod.

**G Mr. Duncan Newport**

Wedi derbyn e-bost gan yr uchod ynglyn ar Cyng. Evan Owen yn recordio cyfarfodydd o’r Cyngor ag yn gofyn pam oedd ef heb gael gwybod am hyn pan oedd eu e-byst blaenorol yn cael eu trafod. Cytunwyd ei ateb trwy ddatgan bod y Cyng. Evan Owen heb fod yn bresennol mewn cyfarfodydd o’r Cyngor pan oedd ei e-byst ef yn cael eu trafod a bod y Cyngor wedi delio gyda’r mater o’r Cyng. Evan Owen yn recordio cyfarfodydd.

**4.11 ADRODDIAD Y TRYSORYDD**

Adroddodd y Trysorydd bod £2,450.46 yn y cyfrif rhedegol a £55,801.94 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £187.00 costau = £460.06

E. W. Owen a’i Chwmni - £228.00 – cwblhau P.A.Y.E ar lein

Un Llais Cymru - £366.00 – tal aelodaeth am y flwyddyn

J. B. Pest Control - £90.00 - gwaredu tyrchod yn y fynwent a parc chwarae

Mr. G. J. Williams - £78.00 - torri gwair o gwmpas amrywiol lefydd yn Talybont

Mr. M. J. Kerr - £90.00 - agor bedd y diweddar Mrs Olwen Telfer (llwch)

Mr. M. J. Kerr - £480.00 - agor bedd y diweddar Mrs Mary Ceridwen Graham

Cyng. William Hooban - £156.00 - lwfans Cynghorydd

Cyllid a Thollad - £204.80 - treth ar gyflog y Clerc

Fe gafodd y taliadau uchod eu prosesu gan y Cyng. Beth Bailey a wnaeth y Cyng. Sian Edwards gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

Fe ranodd y Trysorydd gopïau o gyfrifion y Cyngor yn diweddu 31ain o Fawrth 2025 i bob Aelod. Fe aethpwyd drwy’r cyfrifon yn ofalus ag fe gymeradwyddwyd y cyfrifon yn unfrydol gan yr Aelodau. Cytunwyd gan pawb bod y llyfr cyfrifon yn cael ei arwyddo gan yr Is-Gadeirydd (yn absenoldeb y Cadeirydd) a’r Clerc.

**Derbyniadau ers y cyfarfod diwethaf**

Pritchard a Griffiths - £247.00 – claddu y diweddar Mrs Olwen Telfer (llwch)

**Ceisiadau am gymorth ariannol**

CFFI Ardudwy - £500

**Anfonebau wedi eu talu ers y cyfarfod diwethaf**

Catrin Soraya Williams – £167.85 – gwasanaeth cyfieithu

**4.12 UNRHYW FATER ARALL**

Datganwyd pryder sylweddol bod plant yn creu helynt o amgylch y pentre ag yn difrodi petha yn yr ardal ag hefyd datganwyd pryder ynglyn ar garafan sydd wedi cael ei gadael yn y maes parcio lawr ffordd stesion a datganodd y Clerc ei bod wedi bod mewn trafodaethau gyda Chyngor Gwynedd ynglyn ar mater hwn ag eu bod i fod i osod rhybudd o 21 ar y garafan cyn gallant weithredu ymhellach, ond nid yw hyn wedi cael ei wneud.

819................................................Cadeirydd

Cytunwyd rhoid CCTV ar agenda mis nesa.

Datganwyd pryder bod y gwrych o groesffordd Bro Enddwyn draw am Llanbedr byth wedi cael ei dorri a cytunwyd i gysylltu gyda’r Adran Priffyrdd unwaith yn rhagor.

Datganwyd siom bod yr arwyddion sydd yn cael eu gosod i fyny yn y neuadd yn uniaith saesneg a cytunodd y Cyng. Denise Stone ddelio gyda’r mater hwn.

**ARWYDDWYD................................................Cadeirydd**

**DYDDIAD........................................................................** 820